CELEX: 31991R3817
Language: el
Date: 1991-12-23 00:00:00
Title: Κανονισμός (ΕΟΚ) αριθ. 3817/91 της Επιτροπής της 23ης Δεκεμβρίου 1991 για την παράταση προσωρινών μέτρων κοινοτικής επιτήρησης εκ των υστέρων των εισαγωγών ορισμένων προϊόντων καταγωγής Ιαπωνίας

Avis juridique important

|

31991R3817

Κανονισμός ( ΕΟΚ ) αριθ. 3817/91 της Επιτροπής της 23ης Δεκεμβρίου 1991 για την παράταση προσωρινών μέτρων κοινοτικής επιτήρησης εκ των υστέρων των εισαγωγών ορισμένων προϊόντων καταγωγής Ιαπωνίας  

Επίσημη Εφημερίδα αριθ. L 357 της 28/12/1991 σ. 0074 - 0074

ΚΑΝΟΝΙΣΜΟΣ (ΕΟΚ) αριθ. 3817/91 ΤΗΣ ΕΠΙΤΡΟΠΗΣ  της 23ης Δεκεμβρίου 1991  για την παράταση προσωρινών μέτρων κοινοτικής επιτήρησης εκ των υστέρων των εισαγωγών ορισμένων προϊόντων καταγωγής ΙαπωνίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος που εφαρμόζεται στις εισαγωγές (1), όπως τροποποιήθηκε τελευταία από τον κανονισμό (ΕΟΚ) αριθ. 2978/91 (2), και ιδίως το άρθρο 10,  Μετά από διαβουλεύσεις στα πλαίσια της επιτροπής που συγκροτήθηκε σύμφωνα με τον προαναφερθέντα κανονισμό,  Εκτιμώντας:  ότι ο κανονισμός (ΕΟΚ) αριθ. 1530/89 της Επιτροπής (3) όπως τροποποιήθηκε από τον κανονισμό (ΕΟΚ) αριθ. 40/91 (4), που θέσπισε προσωρινά μέτρα κοινοτικής επιτήρησης εκ των υστέρων για τις εισαγωγές ορισμένων προϊόντων καταγωγής Ιαπωνίας, έπαυσε να  ισχύει στις 31 Δεκεμβρίου 1991-  ότι τα προσωρινά μέτρα που είχε θεσπίσει η κυβέρνηση των Ηνωμένων Πολιτειών της Αμερικής στις 17 Απριλίου 1987 και τα οποία είχαν αιτιολογήσει τη θέσπιση κοινοτικής επιτήρησης εφαρμόζονται ακόμη εν μέρει-  ότι υπό τις συνθήκες αυτές κρίνεται σκόπιμο να συνεχιστεί ο έλεγχος της εξέλιξης των εισαγωγών στην Κοινότητα των προϊόντων που αποτελούν αντικείμενο κοινοτικής επιτήρησης βάσει του κανονισμού (ΕΟΚ) αριθ. 1530/89 της Επιτροπής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 του κανονισμού (ΕΟΚ) αριθ. 1530/89, η ημερομηνία "31 Δεκεμβρίου 1991" αντικαθίσταται από την ημερομηνία "31 Δεκεμβρίου 1992".  Άρθρο 2  Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων  Εφαρμόζεται από την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Δεκεμβρίου 1991. Για την Επιτροπή  Frans ANDRIESSEN  Αντιπρόεδρος   (1) ΕΕ αριθ. L 35 της 9. 2. 1982, σ. 1. (2) ΕΕ αριθ. L 284 της 12. 10. 1991, σ. 1. (3) ΕΕ αριθ. L 150 της 2. 6. 1989, σ. 15. (4) ΕΕ αριθ. L 6 της 9. 1. 1991, σ. 8.